title: Komisjoni rakendusmäärus (EL) 2019/398, 8. märts 2019, millega muudetakse määrust (EÜ) nr 616/2007 kodulinnulihasektori täiendavate tariifikvootide ja 2018/2019. kvoodiaastaks sellest määrusest erandite kehtestamise osas

text:
                  13.3.2019

                  ET

                  Euroopa Liidu Teataja

                  L 71/18

         KOMISJONI RAKENDUSMÄÄRUS (EL) 2019/398,
         8. märts 2019,
         millega muudetakse määrust (EÜ) nr 616/2007 kodulinnulihasektori täiendavate tariifikvootide ja 2018/2019. kvoodiaastaks sellest määrusest erandite kehtestamise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja b,
         ning arvestades järgmist:

                     (1)

                     Euroopa Liit ja Hiina Rahvavabariik (edaspidi „Hiina“) allkirjastasid 18. septembril 2018 kirjavahetuse vormis lepingu seoses menetlusega DS492 Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi (edaspidi „leping“). Lepingu Euroopa Liidu nimel allkirjastamine kiideti heaks nõukogu otsusega (EL) 2018/1252 (2) ja lepingu sõlmimine nõukogu otsusega (EL) 2019/143 (3).

                     (2)

                     Lepingu kohaselt avab Euroopa Liit mitu tariifikvooti teatavate kodulinnulihatoodete osas.

                     (3)

                     Komisjoni määrusega (EÜ) nr 616/2007 (4) on ette nähtud Brasiiliast, Taist ja teistest kolmandatest riikidest pärineva kodulinnuliha ühenduse tariifikvootide avamine ning sätestatud nende haldamine.

                     (4)

                     Seepärast on asjakohane muuta määrust (EÜ) nr 616/2007, et võtta arvesse lepingu alusel avatud tariifikvoote.

                     (5)

                     Lepingus on ette nähtud jõustumine 1. aprillil 2019. Seepärast tuleks 2018/2019. kvoodiaastaks lepingu alusel avatavate tariifikvootidega hõlmatud kodulinnulihatoodete kogused arvutada proportsionaalselt, võttes arvesse lepingu jõustumise kuupäeva. Alates 1. juulil 2019 algavast tariifikvoodi kehtivusperioodist peaksid lepingukohased kodulinnuliha iga-aastased kogused olema kättesaadavad täies mahus.

                     (6)

                     Võttes arvesse, et osa Hiinale eraldatud kodulinnuliha tariifikvootidest hallatakse kord kvartalis ja et taotlemisperiood 1. aprillil 2019 algavaks kvartaliks oleks lõppenud lepingu jõustumise ajal, tuleks lepingu kohased, 1. aprillist kuni 30. juunini 2019 ettenähtud kogused teha taotlemiseks kättesaadavaks alates käesoleva määruse kohaldamise kuupäevast, mis peaks olema lepingu jõustumise kuupäev.

                     (7)

                     Käesolevas määruses sätestatud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 616/2007 muudatused
            Määrust (EÜ) nr 616/2007 muudetakse järgmiselt.

                        1)

                        Artikli 1 lõige 1 asendatakse järgmisega:

                           „1.   Käesoleva määruse I lisas sätestatud tariifikvoodid avatakse liidu ja Brasiilia, liidu ja Tai ning liidu ja Hiina vahel sõlmitud ning nõukogu otsustega 2007/360/EÜ, 2012/792/EL (*1) ja (EL) 2019/143 (*2) heaks kiidetud lepingutes sätestatud toodete importimiseks.
                           Tariifikvoodid avatakse igaks aastaks ajavahemikuks 1. juulist kuni järgmise aasta 30. juunini.

                           (*1)  Nõukogu 6. detsembri 2012. aasta otsus 2012/792/EL Euroopa Liidu ja Brasiilia vahelise vastavalt 1994. aasta üldise tolli- ja kaubanduskokkuleppe (GATT) artiklile XXVIII sõlmitava ja seoses 1994. aasta GATT-ile lisatud ELi loendis sätestatud töödeldud kodulinnuliha suhtes kohaldatavate kontsessioonide muutmist käsitleva kirjavahetuse vormis lepingu ning Euroopa Liidu ja Tai vahelise vastavalt 1994. aasta üldise tolli- ja kaubanduskokkuleppe (GATT) artiklile XXVIII sõlmitava ja seoses 1994. aasta GATT-ile lisatud ELi loendis sätestatud töödeldud kodulinnuliha suhtes kohaldatavate kontsessioonide muutmist käsitleva kirjavahetuse vormis lepingu sõlmimise kohta (ELT L 351, 20.12.2012, lk 47)."

                           (*2)  Nõukogu 28. jaanuari 2019. aasta otsus (EL) 2019/143 Euroopa Liidu ja Hiina Rahvavabariigi vahelist vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel sõlmimise kohta (ELT L 27, 31.1.2019, lk 2).“"

                        2)

                        Artikkel 3 asendatakse järgmisega:

                           „Artikkel 3

                              1.   Aastaseks tariifikvoodi kehtivusajaks kindlaksmääratud kogused jaotatakse, välja arvatud tooterühmade 3, 4B, 5B, 6B, 6C ja 10 puhul, nelja alaperioodi vahel järgmiselt:

                                          a)

                                          30 % 1. juulist kuni 30. septembrini;

                                          b)

                                          30 % 1. oktoobrist kuni 31. detsembrini;

                                          c)

                                          20 % 1. jaanuarist kuni 31. märtsini;

                                          d)

                                          20 % 1. aprillist kuni 30. juunini.

                              2.   Tooterühmade 3, 4B, 5B, 6B, 6C ja 10 jaoks kindlaksmääratud aastast kogust alaperioodideks ei jaotata.

                              3.   Tooterühmade 5A ja 5B jaoks kindlaksmääratud aastaseid koguseid hallatakse kõigepealt impordiõiguste andmise ja seejärel impordilitsentside väljaandmise kaudu.“

                        3)

                        Artiklit 4 muudetakse järgmiselt.

                                    a)

                                    Lõige 4 asendatakse järgmisega:

                                       „4.   Erandina määruse (EÜ) nr 1301/2006 artikli 6 lõikest 1 võib taotleja tooterühmade 3, 6A, 6B, 6C, 6D ja 8 puhul esitada sama tooterühma kohta mitu impordilitsentsi taotlust, kui need tooted pärinevad eri riikidest. Taotlused, iga päritoluriigi kohta üks, tuleb liikmesriigi pädevale asutusele esitada koos. Neid käsitatakse ühe taotlusena, arvestades käesoleva artikli lõikes 5 osutatud maksimumkogust.“

                                    b)

                                    Lõige 6 asendatakse järgmisega:

                                       „6.   Litsentsid kohustavad importima kindlaksmääratud riikidest, välja arvatud tooterühmade 3, 6A, 6B, 6C, 6D ja 8 puhul. Kõnealuse kohustuse kohaselt tuleb asjaomaste tooterühmade puhul litsentsitaotluse ja litsentsi lahtrisse 8 kanda päritoluriik ning märge „jah“ tähistada ristiga.“

                        4)

                        Artikli 5 lõige 2 asendatakse järgmisega:

                           „2.   Tooterühmade 2, 3, 6A, 6B, 6C, 6D, 8, 9 ja 10 puhul esitatakse koos litsentsitaotlusega tagatis 50 eurot 100 kilogrammi kohta. Tooterühmade 1, 4A, 4B ja 7 puhul on tagatise suurus 10 eurot 100 kilogrammi kohta ning tooterühmade 5A ja 5B kohta esitatud impordiõiguste taotluste puhul on tagatise suurus 35 eurot 100 kilogrammi kohta.“

                        5)

                        Artikli 6 lõike 3 teine lõik asendatakse järgmisega:
                        „Tooterühmade 3, 4B, 5B, 6B, 6C ja 10 puhul ei kohaldata esimese lõigu punktis a osutatud teavitamist.“

                        6)

                        Artikkel 8 asendatakse järgmisega:

                           „Artikkel 8

                              1.   Käesoleva määruse artiklis 1 sätestatud kvootide raames vabasse ringlusse lubamine toimub päritolusertifikaadi alusel, mille annavad välja Hiina (tooterühmade 9 ja 10 puhul), Brasiilia (tooterühmade 1, 4A, 4B ja 7 puhul) ning Tai (tooterühmade 2, 5A ja 5B puhul) pädevad asutused vastavalt komisjoni rakendusmääruse (EL) 2015/2447 (*3) artiklitele 57, 58 ja 59.

                              2.   Lõiget 1 ei kohaldata tooterühmade 3, 6A, 6B, 6C, 6D ja 8 suhtes.

                           (*3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).“"

                        7)

                        I lisa asendatakse käesoleva määruse lisa tekstiga.

            Artikkel 2
            Erandid määrusest (EÜ) nr 616/2007 kvoodiaastaks 2018/2019

               1.   Erandina määrusest (EÜ) nr 616/2007 tehakse määruse I lisas (muudetud käesoleva määruse artikli 1 punktiga 7) sätestatud tooterühmadele 6C, 6D, 9 ja 10 vastavate tariifikvootide puhul 2018/2019. kvoodiaastaks kättesaadavaks järgmised proportsionaalsed kogused:

                           a)

                           järjekorranumber 09.4266: 15 tonni;

                           b)

                           järjekorranumber 09.4267: 15 tonni;

                           c)

                           järjekorranumber 09.4268: 1 250 tonni;

                           d)

                           järjekorranumber 09.4269: 1 500 tonni;

                           e)

                           järjekorranumber 09.4283: 150 tonni.

               2.   Erandina määrusest (EÜ) nr 616/2007 kehtivad määruse I lisas (muudetud käesoleva määruse artikli 1 punktiga 7) sätestatud tooterühmadele 6C, 6D, 9 ja 10 vastavate tariifikvootide puhul 2018/2019. kvoodiaastaks järgmised eeskirjad:

                           a)

                           impordilitsentsi taotlused tooterühmade 6C ja 10 kohta tuleb esitada ajavahemikul 8. kalendripäevast kuni hiljemalt kell 13.00 Brüsseli aja järgi 15. kalendripäeval pärast käesoleva määruse kohaldamiskuupäeva;

                           b)

                           impordilitsentsi taotlused alaperioodiks 1. aprillist 30. juunini 2019 tooterühmade 6D ja 9 kohta tuleb esitada ajavahemikul 8. kalendripäevast kuni hiljemalt kell 13.00 Brüsseli aja järgi 15. kalendripäeval pärast käesoleva määruse kohaldamiskuupäeva;

                           c)

                           liikmesriigid teatavad komisjonile järjekorranumbri ja päritolu kaupa taotletud üldkoguse hiljemalt 7. tööpäeval pärast punktides a ja b osutatud taotluste esitamise perioodi lõppu;

                           d)

                           impordilitsentsid antakse välja alates punktis c osutatud teatamistähtaja lõppemisele järgnevast 7. tööpäevast kuni hiljemalt 12. tööpäevani;

                           e)

                           liikmesriigid teatavad komisjonile ajavahemikul 16.–31. maini 2019 kogused, mille kohta nad on impordilitsentsid välja andnud.

            Artikkel 3
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. aprillist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. märts 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  Nõukogu 18. septembri 2018. aasta otsus (EL) 2018/1252 Euroopa Liidu ja Hiina Rahvavabariigi vahelist vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel allkirjastamise kohta (ELT L 237, 20.9.2018, lk 2).

            (3)  Nõukogu 28. jaanuari 2019. aasta otsus (EL) 2019/143 Euroopa Liidu ja Hiina Rahvavabariigi vahelist vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel sõlmimise kohta (ELT L 27, 31.1.2019, lk 2).

            (4)  Komisjoni 4. juuni 2007. aasta määrus (EÜ) nr 616/2007, millega avatakse Brasiiliast, Taist ja teistest kolmandatest riikidest pärineva kodulinnuliha ühenduse tariifikvoodid ning sätestatakse nende haldamine (ELT L 142, 5.6.2007, lk 3).

            LISA

                     „I LISA

                        Soolatud või soolvees kodulinnuliha
                         (1)

                                 Riik

                                 Tooterühm nr

                                 Haldamise perioodilisus

                                 Jrk nr

                                 CN-kood

                                 Tollimaks

                                 Iga-aastane kogus
                                 (tonnides)

                                 Miinimumkogus taotluse kohta

                                 Maksimumkogus taotluse kohta

                                 Brasiilia

                                 1

                                 Kord kvartalis

                                 09.4211

                                 ex 0210 99 39

                                 15,4 %

                                 170 807

                                 100 t

                                 10 %

                                 Tai

                                 2

                                 Kord kvartalis

                                 09.4212

                                 ex 0210 99 39

                                 15,4 %

                                 92 610

                                 100 t

                                 5 %

                                 Muu

                                 3

                                 Iga-aastane

                                 09.4213

                                 ex 0210 99 39

                                 15,4 %

                                 828

                                 10 t

                                 10 %

                        Muust kui kalkunilihast kodulinnulihatooted

                                 Riik

                                 Tooterühm nr

                                 Haldamise perioodilisus

                                 Jrk nr

                                 CN-kood

                                 Tollimaks

                                 Iga-aastane kogus
                                 (tonnides)

                                 Miinimumkogus taotluse kohta

                                 Maksimumkogus taotluse kohta

                                 Brasiilia

                                 4A

                                 Kord kvartalis

                                 09.4214

                                 1602 32 19

                                 8 %

                                 79 477

                                 100 t

                                 10 %

                                 09.4251

                                 1602 32 11

                                 630 eurot/t

                                 15 800

                                 100 t

                                 10 %

                                 09.4252

                                 1602 32 30

                                 10,9 %

                                 62 905

                                 100 t

                                 10 %

                                 4B

                                 Iga-aastane

                                 09.4253

                                 1602 32 90

                                 10,9 %

                                 295

                                 10 t

                                 100 %

                                 Tai

                                 5A

                                 Kord kvartalis

                                 09.4215

                                 1602 32 19

                                 8 %

                                 160 033

                                 100 t

                                 10 %

                                 094254

                                 1602 32 30

                                 10,9 %

                                 14 000

                                 100 t

                                 10 %

                                 09.4255

                                 1602 32 90

                                 10,9 %

                                 2 100

                                 10 t

                                 10 %

                                 09.4256

                                 1602 39 29

                                 10,9 %

                                 13 500

                                 100 t

                                 10 %

                                 5 B

                                 Iga-aastane

                                 09.4257

                                 1602 39 21

                                 630 eurot/t

                                 10

                                 10 t

                                 100 %

                                 09.4258

                                 ex 1602 39 85  (2)

                                 10,9 %

                                 600

                                 10 t

                                 100 %

                                 09.4259

                                 ex 1602 39 85  (3)

                                 10,9 %

                                 600

                                 10 t

                                 100 %

                                 Muu

                                 6 A

                                 Kord kvartalis

                                 09.4216

                                 1602 32 19

                                 8 %

                                 11 443

                                 10 t

                                 10 %

                                 09.4260

                                 1602 32 30

                                 10,9 %

                                 2 800

                                 10 t

                                 10 %

                                 6 B

                                 Iga-aastane

                                 09.4261 (4)

                                 1602 32 11

                                 630 eurot/t

                                 340

                                 10 t

                                 100 %

                                 09.4262

                                 1602 32 90

                                 10,9 %

                                 470

                                 10 t

                                 100 %

                                 09.4263 (5)

                                 1602 39 29

                                 10,9 %

                                 220

                                 10 t

                                 100 %

                                 09.4264 (5)

                                 ex 1602 39 85  (2)

                                 10,9 %

                                 148

                                 10 t

                                 100 %

                                 09.4265 (5)

                                 ex 1602 39 85  (3)

                                 10,9 %

                                 125

                                 10 t

                                 100 %

                                 6C

                                 Iga-aastane

                                 09.4266 (6)

                                 1602 39 29

                                 10,9 %

                                 60

                                 10 t

                                 100 %

                                 09.4267 (6)

                                 1602 39 85

                                 10,9 %

                                 60

                                 10 t

                                 100 %

                                 Erga omnes

                                 6D

                                 Kord kvartalis

                                 09.4268

                                 1602 32 19

                                 8 %

                                 5 000

                                 10 t

                                 10 %

                                 Hiina

                                 9

                                 Kord kvartalis

                                 09.4269

                                 1602 39 29

                                 10,9 %

                                 6 000

                                 10 t

                                 10 %

                                 Hiina

                                 10

                                 Iga-aastane

                                 09.4283

                                 1602 39 85

                                 10,9 %

                                 600

                                 10 t

                                 100 %

                        Kalkunilihatooted

                                 Riik

                                 Rühma nr

                                 Haldamise perioodilisus

                                 Jrk nr

                                 CN-kood

                                 Tollimaks

                                 Iga-aastane kogus
                                 (tonnides)

                                 Miinimumkogus taotluse kohta

                                 Maksimumkogus taotluse kohta

                                 Brasiilia

                                 7

                                 Kord kvartalis

                                 09.4217

                                 1602 31

                                 8,5 %

                                 92 300

                                 100 t

                                 10 %

                                 Muu

                                 8

                                 Kord kvartalis

                                 09.4218

                                 1602 31

                                 8,5 %

                                 11 596

                                 10 t

                                 10 %

               “

               (1)  Sooduskorra kohaldatavus määratakse kindlaks CN-koodi alusel ja tingimusel, et asjaomane soolatud või soolvees liha oleks CN-koodi 0207 alla kuuluv linnuliha.

               (2)  Töödeldud pardi-, hane-, pärlkanaliha, mis sisaldab kodulinnuliha või rupsi vähemalt 25 %, kuid alla 57 % massist.

               (3)  Töödeldud pardi-, hane-, pärlkanaliha, mis sisaldab kodulinnuliha või rupsi alla 25 % massist.

               (4)  Muu kui Brasiilia, sh Tai.

               (5)  Muu kui Tai, sh Brasiilia.

               (6)  Muu kui Hiina.


title: Komisjoni rakendusmäärus (EL) 2019/430, 18. märts 2019, millega muudetakse määrust (EL) nr 1178/2011 seoses piiratud õiguste järelevalveta kasutamisega enne kergõhusõidukipiloodi loa väljaandmist (EMPs kohaldatav tekst)

text:
                  19.3.2019

                  ET

                  Euroopa Liidu Teataja

                  L 75/66

         KOMISJONI RAKENDUSMÄÄRUS (EL) 2019/430,
         18. märts 2019,
         millega muudetakse määrust (EL) nr 1178/2011 seoses piiratud õiguste järelevalveta kasutamisega enne kergõhusõidukipiloodi loa väljaandmist
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ning Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrus (EÜ) nr 552/2004 ja määrus (EÜ) nr 216/2008 ning nõukogu määrus (EMÜ) nr 3922/91, (1) eriti selle artikli 23 lõiget 1,
         ning arvestades järgmist:

                     (1)

                     Komisjoni määruse (EL) nr 1178/2011 (2) I lisa (edaspidi „FCL osa“) B alajaoga on kehtestatud kergõhusõidukipiloodi loa (edaspidi „LAPL“) nõuded.

                     (2)

                     Määruse (EL) nr 1178/2011 artikli 12 lõike 2a lõigu 3 kohaselt võivad liikmesriigid kuni 8. aprillini 2020 kohaldada riiklikke loanõudeid, millega mõnedele piloodiõigustele antakse LAPLiga võrreldes varasem juurdepääs. Kõnealuseid riiklikke loanõudeid kasutatakse ka LAPLi koolituse pakkumiseks moodulitena, mille puhul teatavate LAPLi koolitusmoodulite läbimine võimaldab mõnedele õigustele varasemat juurdepääsu enne LAPLi väljaandmist.

                     (3)

                     Liikmesriigid, kes kohaldavad sellist mooduliteks jaotatud LAPLi koolitust, on teatanud komisjonile ja Euroopa Liidu Lennundusohutusametile (edaspidi „amet“), et sellise koolitusega toetatakse lennuspordi ja harrastuslennunduse edendamist. See on kooskõlas üldlennunduse tegevuskava eesmärgiga luua proportsionaalsem, paindlikum ja ennetavam õigusraamistik (3).

                     (4)

                     Määruse (EL) nr 1178/2011 artikli 4 lõike 7 kohaselt võivad liikmesriigid teatavatel tingimustel anda piloodiõpilastele loa teha enne LAPLi väljaandmist ilma järelevalveta lende ühe kolbmootoriga lennukitel, mille maksimaalne stardimass ei ületa 2 000 kg.

                     (5)

                     Selleks et muuta üldlennunduse õigusraamistik paindlikumaks, tuleks määruse (EL) nr 1178/2011 artikli 4 lõiget 7 muuta nii, et liikmesriikidel oleks võimalik anda LAPLi koolituskursustel osalevatele piloodiõpilastele pärast teatavate koolitusmoodulite läbimist luba ilma järelevalveta kasutada piiratud õigusi, võttes arvesse omandatava piloodipädevuse jaoks vajaliku koolituse mahtu, enne kui nad vastavad kõigile lennukite, kopterite, purilennukite või õhupallide LAPLi väljaandmiseks vajalikele tingimustele.

                     (6)

                     Liikmesriigid peaksid komisjoni ja ametit korrapäraselt teavitama sellest, kui nad määruse (EL) nr 1178/2011 artikli 4 lõike 7 kohaselt piloodiõpilastele selliseid lube välja annavad, samuti selliseid lube kontrollima, et tagada lennundusohutuse vastuvõetav tase.

                     (7)

                     Lisaks tuleks muuta määruse (EL) nr 1178/2011 artikli 4 lõiget 8, et pikendada ajavahemikku, mille jooksul liikmesriikidel on võimalik anda luba kasutada konkreetseid piiratud õigusi lennukite käitamiseks instrumentaallennureeglite kohaselt enne, kui piloot vastab kõikidele instrumentaallennupädevusmärke väljaandmiseks sätestatud nõuetele. Selline pikendamine on vajalik kuni instrumentaallennupädevuse põhimärke kasutuselevõtuni.

                     (8)

                     Käesolevas määruses käsitletud meetmeid on soovitatud arvamuses nr 08/2017, mille amet esitas vastavalt Euroopa Parlamendi ja nõukogu määruse (EÜ) nr 216/2008 (4) artikli 19 lõikele 1.

                     (9)

                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 1178/2011 artiklit 4 muudetakse järgmiselt:

                        1)

                        lõige 7 asendatakse järgmisega:

                           „7.   Liikmesriik võib anda LAPLi koolituskursust läbivale piloodiõpilasele loa kasutada piiratud õigusi ilma järelevalveta enne, kui õpilane on täitnud kõik LAPLi väljaandmiseks vajalikud nõuded, järgmistel tingimustel:

                                       a)

                                       õiguste ulatus põhineb ohutusriskide hindamisel asjaomase liikmesriigi poolt, võttes arvesse koolituse mahtu, mille piloot peab vastava pädevuse omandamiseks läbima;

                                       b)

                                       õigusi kohaldatakse ainult järgmise suhtes:

                                                   i)

                                                   loa andnud liikmesriigi territoorium tervikuna või osa sellest;

                                                   ii)

                                                   loa andnud liikmesriigis registreeritud õhusõiduk;

                                                   iii)

                                                   purilennukid, õhupallid ning ühe kolbmootoriga lennukid ja kopterid, mille maksimaalne stardimass ei ületa 2 000 kg;

                                       c)

                                       LAPLi väljaandmist taotleva loaomaniku puhul võetakse arvesse liikmesriigi poolt kindlaksmääratud ja sertifitseeritud koolitusorganisatsiooni või deklaratsiooni esitanud koolitusorganisatsiooni soovituse alusel läbiviidud koolitust;

                                       d)

                                       liikmesriik esitab komisjonile ja ametile korrapäraselt iga kolme aasta järel aruande ja ohutusriskide hinnangu;

                                       e)

                                       liikmesriigid jälgivad käesoleva lõike alusel väljaantud lubade kasutamist, et tagada lennundusohutuse vastuvõetav tase ning võtta kõrgenenud ohutusriski või mõne muu ohutusalase probleemi avastamise korral asjakohaseid meetmeid.“;

                        2)

                        lõike 8 esimeses lauses asendatakse kuupäev „8. aprillini 2019“ järgmisega: „8. aprillini 2021“.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. märts 2019

                  Komisjoni nimel

                  president

               Jean-Claude JUNCKER

            (1)  ELT L 212, 22.8.2018, lk 1.

            (2)  Komisjoni määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).

            (3)  https://www.easa.europa.eu/easa-and-you/general-aviation/general-aviation-road-map

            (4)  Euroopa Parlamendi ja nõukogu 20. veebruari 2008. aasta määrus (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ (ELT L 79, 19.3.2008, lk 1).


title: Komisjoni rakendusmäärus (EL) 2019/444, 19. märts 2019, millega muudetakse rakendusmäärust (EL) 2015/2447 käendusdokumentide vormide ja tolliväärtuse sisse arvestatavate õhutranspordikulude osas, arvestades Ühendkuningriigi väljaastumist liidust

text:
                  20.3.2019

                  ET

                  Euroopa Liidu Teataja

                  L 77/61

         KOMISJONI RAKENDUSMÄÄRUS (EL) 2019/444,
         19. märts 2019,
         millega muudetakse rakendusmäärust (EL) 2015/2447 käendusdokumentide vormide ja tolliväärtuse sisse arvestatavate õhutranspordikulude osas, arvestades Ühendkuningriigi väljaastumist liidust
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 6 lõike 3 punkti b, artikli 76 punkti a ja artikli 100 lõike 1 punkti b,
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või kui väljaastumislepingut ei sõlmita, siis kahe aasta möödumisel kõnealuse teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda tähtaega pikendada.

                     (2)

                     Kui aluslepingute kohaldamine Ühendkuningriigi suhtes ja Ühendkuningriigis lõpeb, tuleb Ühendkuningriigist liidu tolliterritooriumile toodud kaupu tollimaksuga maksustada. Määruse (EL) nr 952/2013 artikli 71 kohaselt tuleb imporditud kauba tolliväärtuse sisse arvestada veokulud kuni kohani, kus kaup tuuakse liidu tolliterritooriumile. Tolliväärtuse sisse arvestatavad õhutranspordi kogukulude protsendid on sätestatud komisjoni rakendusmääruse (EL) 2015/2447 (2) lisas 23-01. Pärast liidust väljaastumist tuleks Ühendkuningriik lisada kõnealuses lisas olevasse vastavate kolmandate riikide loetellu.

                     (3)

                     Käendusdokumentide vormid on esitatud lisades 32-01, 32-02 ja 32-03 ning lisa 72-04 VI ja VII peatükis. Neis vormides on loetletud liidu liikmesriigid ja ühistransiidiprotseduuri konventsiooni (3) (muudetud ELi-EFTA ühistransiidi ühiskomitee otsusega nr 1/2017 (4) (edaspidi „konventsioon“)) teised osalised. Kui aluslepingute kohaldamine Ühendkuningriigi suhtes lõpeb, ei tohiks teda kõnealustes vormides liikmesriikide seas enam loetleda. Ühendkuningriik on siiski avaldanud soovi ühineda konventsiooniga eraldiseisva osalisena alates kuupäevast, mis järgneb kuupäevale, mil lõpeb aluslepingute kohaldamine Ühendkuningriigi suhtes ja Ühendkuningriigis, ning vastab konventsiooniga ühinemise tingimustele. Kui Ühendkuningriik konventsiooniga ühineb, tuleks ta käendusdokumentide vormidel kanda teiste konventsiooniosaliste loetellu.

                     (4)

                     Käesolev määrus peaks jõustuma võimalikult kiiresti. Käesoleva määruse sätteid, mis käsitlevad Ühendkuningriigist toimuva õhutranspordi kulude arvamist tolliväärtuse sisse ning Ühendkuningriigile tehtud viidete väljajätmist käendusdokumentide vormide sellest osast, mis on ette nähtud liikmesriikidele, tuleks kohaldada alates päevast, mis järgneb päevale, mil lõpeb aluslepingute kohaldamine Ühendkuningriigi suhtes ja Ühendkuningriigis, välja arvatud juhul, kui Ühendkuningriigiga sõlmitud väljaastumisleping on selleks kuupäevaks jõustunud. Sätteid, mis käsitlevad Ühendkuningriigile tehtavate viidete lisamist käendusdokumentide vormides esitatud teiste konventsiooniosaliste loetellu, tuleks kohaldada kuupäevast, mil Ühendkuningriik ühineb konventsiooniga eraldiseisva osalisena, välja arvatud juhul, kui Ühendkuningriigiga sõlmitud väljaastumisleping on jõustunud päevaks, mis järgneb päevale, mil lõpeb aluslepingute kohaldamine Ühendkuningriigi suhtes ja Ühendkuningriigis.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2015/2447 muudetakse järgmiselt:

                        1)

                        lisas 23-01 esitatud tabeli esimese veeru viimasesse ritta („Q tsoon“) lisatakse järgmine sõna:
                        „Ühendkuningriik“;

                        2)

                        lisa 32-01 punkti 1 muudetakse järgmiselt:

                                    a)

                                    pärast sõnu „Rootsi Kuningriik“ jäetakse välja sõnad „Suurbritannia ja Põhja-Iiri Ühendkuningriik“;

                                    b)

                                    pärast sõnu „Türgi Vabariigi“ lisatakse sõnad „Suurbritannia ja Põhja-Iiri Ühendkuningriigi“;

                        3)

                        lisa 32-02 punkti 1 muudetakse järgmiselt:

                                    a)

                                    pärast sõnu „Rootsi Kuningriik“ jäetakse välja sõnad „Suurbritannia ja Põhja-Iiri Ühendkuningriik“;

                                    b)

                                    pärast sõnu „Türgi Vabariigi“ lisatakse sõnad „Suurbritannia ja Põhja-Iiri Ühendkuningriigi“;

                        4)

                        lisa 32-03 punkti 1 muudetakse järgmiselt:

                                    a)

                                    pärast sõnu „Rootsi Kuningriik“ jäetakse välja sõnad „Suurbritannia ja Põhja-Iiri Ühendkuningriik“;

                                    b)

                                    pärast sõnu „Türgi Vabariigi“ lisatakse sõnad „Suurbritannia ja Põhja-Iiri Ühendkuningriigi“;

                        5)

                        lisa 72-04 II osa muudetakse järgmiselt:

                                    a)

                                    VI peatüki lahtrisse 7 lisatakse pärast sõna „Türgi“ sõna „Ühendkuningriik“;

                                    b)

                                    VII peatüki lahtrisse 6 lisatakse pärast sõna „Türgi“ sõna „Ühendkuningriik“.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Artikli 1 lõiget 1, artikli 1 lõike 2 punkti a, artikli 1 lõike 3 punkti a ja artikli 1 lõike 4 punkti a kohaldatakse alates päevast, mis järgneb päevale, mil lõpeb aluslepingute kohaldamine Ühendkuningriigi suhtes ja Ühendkuningriigis vastavalt Euroopa Liidu lepingu artikli 50 lõikele 3.
            Artikli 1 lõike 2 punkti b, artikli 1 lõike 3 punkti b, artikli 1 lõike 4 punkti b ja artikli 1 lõiget 5 kohaldatakse alates päevast, mil Ühendkuningriik ühineb ühistransiidiprotseduuri konventsiooniga.
            Käesolevat määrust ei kohaldata siiski juhul, kui Ühendkuningriigiga Euroopa Liidu lepingu artikli 50 lõike 2 alusel sõlmitud väljaastumisleping on jõustunud kuupäevaks, mis järgneb kuupäevale, mil lõpeb aluslepingute kohaldamine Ühendkuningriigi suhtes ja Ühendkuningriigis vastavalt Euroopa Liidu lepingu artikli 50 lõikele 3.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. märts 2019

                  Komisjoni nimel

                  president

               Jean-Claude JUNCKER

            (1)  ELT L 269, 10.10.2013, lk 1.

            (2)  ELT L 343, 29.12.2015, lk 558.

            (3)  EÜT L 226, 13.8.1987, lk 2.

            (4)  ELi-EFTA ühistransiidi ühiskomitee 5. detsembri 2017. aasta otsus nr 1/2017, millega muudetakse 20. mai 1987. aasta ühistransiidiprotseduuri konventsiooni (ELT L 8, 12.1.2018, lk 1).


title: Komisjoni rakendusmäärus (EL) 2019/445, 19. märts 2019, millega muudetakse rakendusmäärust (EL) nr 367/2014, millega kehtestatakse EAGFi kuludeks eraldatav netosaldo

text:
                  20.3.2019

                  ET

                  Euroopa Liidu Teataja

                  L 77/64

         KOMISJONI RAKENDUSMÄÄRUS (EL) 2019/445,
         19. märts 2019,
         millega muudetakse rakendusmäärust (EL) nr 367/2014, millega kehtestatakse EAGFi kuludeks eraldatav netosaldo
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 16 lõiget 2,
         ning arvestades järgmist:

                     (1)

                     Komisjoni rakendusmääruses (EL) nr 367/2014 (2) on sätestatud Euroopa Põllumajanduse Tagatisfondi (EAGF) kuludeks eraldatud netosaldo, samuti Euroopa Maaelu Arengu Põllumajandusfondile (EAFRD) vastavalt nõukogu määruse (EÜ) nr 73/2009 (3) artikli 10c lõikele 2, artiklitele 136, 136a ja 136b ning Euroopa Parlamendi ja nõukogu määruse (EL) nr 1307/2013 (4) artikli 7 lõikele 2, artiklile 14 ja artikli 66 lõikele 1 eelarveaastateks 2014–2020 kättesaadavaks tehtud summad.

                     (2)

                     Määruse (EL) nr 1307/2013 artikli 11 lõike 6 kohaselt teatas Leedu komisjonile 1. augustiks 2018 oma otsusest vähendada 360 000 euro võrra otsetoetuste summat ja teha 2019. kalendriaastal vähendamisest tekkiv hinnanguline summa täiendava toetusena kättesaadavaks maaelu arengu programmide raames võetavate meetmete jaoks. Asjaomaseid riiklikke ülemmäärasid kohandati komisjoni delegeeritud määrusega (EL) 2019/71 (5).

                     (3)

                     Vastavalt nõukogu määruse (EL, Euratom) nr 1311/2013 (6) artikli 3 lõikele 1 tuleb kohandada kõnealuse määruse I lisas sätestatud mitmeaastases finantsraamistikus turuga seotud kulude ja otsetoetuste vahe-ülemmäära pärast EAFRD ja otsetoetuste vahelisi ülekandeid kõnealuse määruse artikli 6 lõike 1 kohase tehnilise kohandamise raames.

                     (4)

                     Nende muudatuste tulemusena on vaja kohandada rakendusmääruses (EL) nr 367/2014 sätestatud EAGFi kuludeks eraldatava netosaldo suurust. Selguse huvides tuleks avaldada ka EAFRD-le kättesaadavaks tehtavad summad.

                     (5)

                     Seepärast tuleks rakendusmäärust (EL) nr 367/2014 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 367/2014 lisa asendatakse käesoleva määruse lisa tekstiga.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. märts 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 549.

            (2)  Komisjoni 10. aprilli 2014. aasta rakendusmäärus (EL) nr 367/2014, millega kehtestatakse EAGFi kuludeks eraldatav netosaldo (ELT L 108, 11.4.2014, lk 13).

            (3)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.1.2009, lk 16).

            (4)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (5)  Komisjoni 9. novembri 2018. aasta delegeeritud määrus (EL) 2019/71, millega muudetakse Euroopa Parlamendi ja nõukogu määruse (EL) nr 1305/2013 I lisa ning Euroopa Parlamendi ja nõukogu määruse (EL) nr 1307/2013 III lisa (ELT L 16, 18.1.2019, lk 1).

            (6)  Nõukogu 2. detsembri 2013 määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).

            LISA

                     „LISA

                                 (miljonit eurot, jooksevhindades)

                                 Eelarveaasta

                                 EAFRD-le kättesaadavaks tehtud summad

                                 EAFRDst ülekantavad summad

                                 EAGFi kuludeks eraldatud netosaldo

                                 Määruse (EÜ) nr 73/2009 artikkel 10b

                                 Määruse (EÜ) nr 73/2009 artikkel 136

                                 Määruse (EÜ) nr 73/2009 artikkel 136b

                                 Määruse (EL) nr 1307/2013 artikkel 66

                                 Määruse (EÜ) nr 73/2009 artikli 136a lõige 1 ja määruse (EL) nr 1307/2013 artikli 14 lõige 1

                                 Määruse (EL) nr 1307/2013 artikli 7 lõige 2

                                 Määruse (EÜ) nr 73/2009 artikli 136a lõige 2 ja määruse (EL) nr 1307/2013 artikli 14 lõige 2

                                 2014

                                 296,300

                                 51,600

                                 4,000

                                 43 778,1

                                 2015

                                 51,600

                                 4,000

                                 621,999

                                 499,384

                                 44 189,785

                                 2016

                                 4,000

                                 1 138,146

                                 108,659

                                 573,047

                                 43 950,242

                                 2017

                                 4,000

                                 1 174,732

                                 111,026

                                 572,440

                                 44 145,682

                                 2018

                                 4,000

                                 1 184,257

                                 110,213

                                 571,820

                                 44 162,35

                                 2019

                                 4,000

                                 1 491,459

                                 111,358

                                 571,158

                                 43 880,341

                                 2020

                                 4,000

                                 1 507,843

                                 112,401

                                 570,356

                                 43 887,112

               “


title: Komisjoni rakendusmäärus (EL) 2019/446, 19. märts 2019, millega muudetakse ja parandatakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (EMPs kohaldatav tekst)

text:
                  20.3.2019

                  ET

                  Euroopa Liidu Teataja

                  L 77/67

         KOMISJONI RAKENDUSMÄÄRUS (EL) 2019/446,
         19. märts 2019,
         millega muudetakse ja parandatakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 33 lõikeid 2 ja 3 ning artikli 38 punkti d,
         ning arvestades järgmist:

                     (1)

                     Kolmandast riigist imporditud tooteid võib liidu turule viia mahepõllumajanduslikena, kui selle kohta on väljastatud kontrollsertifikaat, mille on välja andnud tunnustatud kolmanda riigi pädev asutus, kontrolliasutus või kontrollorgan või tunnustatud kontrolliasutus või kontrollorgan. Kooskõlas Euroopa Liidu mahepõllumajandusliku tootmise tulevikku käsitleva tegevuskava (2) 12. meetmega on komisjon töötanud välja mahepõllumajanduslike toodete impordi elektroonilise sertifitseerimissüsteemi, mis lõimitakse moodulina komisjoni otsuse 2003/24/EÜ (3) kohasesse elektroonilisse kaubanduse kontrolli- ja ekspertsüsteemi (TRACES). Elektroonilise sertifitseerimissüsteemi toimimise parandamiseks on asjakohane kasutada komisjoni määruse (EÜ) nr 1235/2008 (4) kohaste kontrollsertifikaatide kinnitamiseks TRACESis kvalifitseeritud e-templit.

                     (2)

                     Määruse (EÜ) nr 1235/2008 III lisas on sätestatud loetelu kolmandatest riikidest, kelle mahepõllumajanduslike toodete tootmissüsteemid ja sellise tootmise kontrollimeetmed on tunnistatud samaväärseks määruses (EÜ) nr 834/2007 sätestatud meetmetega.

                     (3)

                     Austraalia esitatud teabe kohaselt on riigi pädeva asutuse internetiaadress muutunud. Muutunud on ka kontrollorganite Australian Certified Organic Pty. Ltd ja NASAA Certified Organic (NCO) nimed.

                     (4)

                     Tšiili esitatud teabe kohaselt ei tunnusta Tšiili ametiasutused kontrollorganina enam ettevõtjat ARGENCERT ning see tuleks loetelust välja jätta. Muutunud on ettevõtja BIO CERTIFICADORA SERVICIOS LIMITADA nimi.

                     (5)

                     Määruse (EÜ) nr 1235/2008 IV lisas on esitatud kolmandates riikides samaväärsuse kontrollijatena ja samaväärsust kinnitavate sertifikaatide väljaandjatena tunnustatud kontrolliasutuste ja kontrollorganite loetelu.

                     (6)

                     Ettevõtja BAȘAK Ekolojik Ürünler Kontrol ve Sertifikasyon Hizmetleri Tic. Ltd on teatanud komisjonile, et tema aadress on muutunud.

                     (7)

                     Komisjon on kätte saanud ja läbi vaadanud ettevõtja CCPB Srl taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A-tootekategooria osas Benini, Cote d'Ivoire'i ja Togo puhul; D-tootekategooria osas Vietnami ning D- ja E-tootekategooria osas Seišellide ja Hongkongi puhul.

                     (8)

                     Komisjon uuris arvatavaid rikkumisi seoses Kasahstanist, Moldovast, Venemaalt, Türgist ja Araabia Ühendemiraatidest pärit mitme tootepartiiga, millele ettevõtja Control Union Certifications oli mahetoote sertifikaadi välja andnud. Control Union Certifications ei esitanud õigeaegseid ja lõplikke vastuseid mitmele teabetaotlusele, mille komisjoni oli talle esitanud. Control Union Certifications ei suutnud ka tõendada nende toodete jälgitavust ja mahepõllumajanduslikku seisundit. Lisaks sellele on Control Union Certifications väljastanud kontrollsertifikaadi toodetele, mille liikmesriigi pädevad asutused olid pestitsiidide jääkide tõttu eelnevalt liigitanud tavatoodeteks. Seepärast otsustas komisjon tunnistada kehtetuks määruse (EÜ) nr 1235/2008 artikli 12 lõike 2 esimese lõigu punktide c, d ja f kohase tunnustamise, mille Control Union Certifications on andnud kõigile Kasahstani, Moldova, Venemaa, Türgi ja Araabia Ühendemiraatide vastavatele tootekategooriatele. Sellest tulenevalt tuleks neid riike käsitlevad kanded jätta ettevõtja Control Union Certifications puhul määruse (EÜ) nr 1235/2008 IV lisas esitatud tunnustatud kontrollorganite ja kontrolliasutuste loetelust välja.

                     (9)

                     Komisjon on kätte saanud ja läbi vaadanud ettevõtja Ecocert SA taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on D-tootekategooria osas Kosovo puhul õigustatud.

                     (10)

                     Komisjon on kätte saanud ettevõtja Florida Certified Organic Growers and Consumers, Inc. (FOG), DBA as Quality Certification Services (QCS) taotluse oma aadressi muutmiseks.

                     (11)

                     Komisjon on kätte saanud ja läbi vaadanud ettevõtja IBD Certificações Ltda taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A- ja D-tootekategooriate osas Colombia, Ecuadori ja Peruu puhul.

                     (12)

                     Komisjon on kätte saanud ja läbi vaadanud ettevõtja Organización Internacional Agropecuaria taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A- ja D-tootekategooria osas Venemaa puhul ning E-tootekategooria osas Argentina puhul.

                     (13)

                     Organska Kontrola ja Quality Assurance International on teatanud komisjonile oma aadressi muutumisest.

                     (14)

                     Määruse (EÜ) nr 1235/2008 (muudetud rakendusmäärusega (EL) 2019/39) (5) IV lisas on ekslikult esitatud ettevõtja Letis S.A tunnustatud kontrolliorganina B-tootekategooria osas Belize'i, Brasiilia, Colombia, Costa Rica, Dominikaani Vabariigi, Guatemala, Hondurase, Panama ja El Salvadori puhul. See viga tuleb parandada.

                     (15)

                     Määruse (EÜ) nr 1235/2008 (muudetud rakendusmäärusega (EL) 2019/39) IV lisas on ekslikult esitatud ettevõtja Organic Control System tunnustatud kontrolliorganina E-tootekategooria osas Põhja-Makedoonia Vabariigi puhul. See viga tuleb samuti parandada.

                     (16)

                     Seepärast tuleks määrust (EÜ) nr 1235/2008 vastavalt muuta ja parandada.

                     (17)

                     Ettevõtja Letis S.A. tunnustamise tühistamist B-tootekategooria osas Belize'i, Brasiilia, Colombia, Costa Rica, Dominikaani Vabariigi, Guatemala, Hondurase, Panama ja El Salvadori puhul ning ettevõtja Organic Control System tunnustamise tühistamist E-tootekategooria osas Põhja-Makedoonia Vabariigi puhul tuleks kohaldada tagasiulatuvalt alates rakendusmääruse (EL) 2019/39 jõustumise kuupäevast.

                     (18)

                     Käesoleva määrusega ette nähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1235/2008 IV lisa muudetakse ja parandatakse järgmiselt.

                        1)

                        Artikli 13 lõike 2 teine lõik asendatakse järgmisega:
                        „Kontrollsertifikaadi originaaleksemplar on kas trükitud ja käsitsi allkirjastatud koopia TRACESis täidetud elektroonilisest sertifikaadist või TRACESis allkirjastatud kontrollsertifikaat, millel on Euroopa Parlamendi ja nõukogu määruse (EL) nr 910/2014 (*1) artikli 3 lõike 27 kohane kvalifitseeritud e-tempel.

                           (*1)  Euroopa Parlamendi ja nõukogu 23. juuli 2014. aasta määrus (EL) nr 910/2014 e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ (ELT L 257, 28.8.2014, lk 73).“"

                        2)

                        III lisa muudetakse vastavalt käesoleva määruse I lisale.

                        3)

                        IV lisa muudetakse ja parandatakse vastavalt käesoleva määruse II lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            II lisa punkte 7 ja 8 kohaldatakse alates 31. jaanuarist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. märts 2019

                  Komisjoni nimel

                  president

               Jean-Claude JUNCKER

            (1)  ELT L 189, 20.7.2007, lk 1.

            (2)  COM(2014) 179 final.

            (3)  Komisjoni 30. detsembri 2002. aasta otsus 2003/24/EÜ ühtse veterinaariaalase elektroonilise süsteemi väljatöötamise kohta (EÜT L 8, 14.1.2003, lk 44).

            (4)  Komisjoni 8. detsembri 2008. aasta määrus (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 334, 12.12.2008, lk 25).

            (5)  Komisjoni 10. jaanuari 2019. aasta rakendusmäärus (EL) 2019/39, millega muudetakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 9, 11.1.2019, lk 106).

            I LISA
            Määruse (EÜ) nr 1235/2008 III lisa muudetakse järgmiselt.

                        1)

                           Austraaliat käsitlevat kannet muudetakse järgmiselt:

                                    a)

                                    punktis 4 asendatakse internetiaadress järgmisega: „http://www.agriculture.gov.au/“;

                                    b)

                                    punktis 5 asendatakse koodnumbrid AU-BIO-001 ja AU-BIO-004 järgmisega:

                                                „AU-BIO-001

                                                ACO Certification Ltd

                                                www.aco.net.au

                                                AU-BIO-004

                                                NASAA Certified Organic

                                                www.nasaa.com.au“.

                        2)

                           Tšiilit käsitlevas kandes muudetakse punkti 5 järgmiselt:

                                    a)

                                    koodnumbrit CL-BIO-004 käsitlev rida jäetakse välja;

                                    b)

                                    koodnumbrit CL-BIO-010 käsitlev rida asendatakse järgmisega:

                                                „CL-BIO-010

                                                BIO CERTIFICADORA SERVICIOS LIMITADA O BIOAUDITA

                                                https://www.bioaudita.cl“.

            II LISA
            Määruse (EÜ) nr 1235/2008 IV lisa muudetakse ja parandatakse järgmiselt.

                        1)

                        Kande „Bașak Ekolojik Ürünler Kontrol ve Sertifikasyon Hizmetleri Tic. Ltd“ punkt 1 asendatakse järgmisega:

                                    „1.

                                    Aadress: Atatürk Mahallesi 1014. Sokak No:21 D:1, 35920 Selçuk/IZMIR, Türgi“.

                        2)

                        Kande „CCPB Srl“ punkti 3 lisatakse koodnumbrite järjekorras järgmised read:

                                    „BJ-BIO-102

                                    Benin

                                    x

                                    —

                                    —

                                    —

                                    —

                                    —

                                    CI-BIO-102

                                    Côte d'Ivoire

                                    x

                                    —

                                    —

                                    —

                                    —

                                    —

                                    HK-BIO-102

                                    Hongkong

                                    —

                                    —

                                    —

                                    x

                                    x

                                    —

                                    SC-BIO-102

                                    Seišellid

                                    —

                                    —

                                    —

                                    x

                                    x

                                    —

                                    TG-BIO-102

                                    Togo

                                    x

                                    —

                                    —

                                    —

                                    —

                                    —

                                    VN-BIO-102

                                    Vietnam

                                    —

                                    —

                                    —

                                    x

                                    —

                                    —“.

                        3)

                        Kandes „Control Union Certifications“ kustutatakse punkti 3 järgmised read:

                                    „AE-BIO-149

                                    Araabia Ühendemiraadid

                                    x

                                    x

                                    x

                                    x

                                    x

                                    x

                                    KZ-BIO-149

                                    Kasahstan

                                    x

                                    x

                                    x

                                    x

                                    x

                                    x

                                    MD-BIO-149

                                    Moldova

                                    x

                                    x

                                    x

                                    x

                                    x

                                    x

                                    RU-BIO-149

                                    Venemaa

                                    x

                                    x

                                    x

                                    x

                                    x

                                    x

                                    TR-BIO-149

                                    Türgi

                                    x

                                    x

                                    x

                                    x

                                    x

                                    x“.

                        4)

                        Kande „Ecocert SA“ punkti 3 lisatakse koodnumbrite järjekorras järgmine rida:

                                    „XK-BIO-154

                                    Kosovo

                                    —

                                    —

                                    —

                                    x

                                    —

                                    —“.

                        5)

                        Kandes „Florida Certified Organic Growers and Consumers, Inc. (FOG), DBA as Quality Certification Services (QCS)“ asendatakse punkt 1 järgmisega:

                                    „1.

                                    Aadress: 5700 SW 34th st, suite 349, Gainesville, FL 32608, Ameerika Ühendriigid“.

                        6)

                        Kande „IBD Certificações Ltda“ punkti 3 lisatakse koodnumbrite järjekorras järgmised read:

                                    „CO-BIO-122

                                    Colombia

                                    x

                                    —

                                    —

                                    x

                                    —

                                    —

                                    EC-BIO-122

                                    Ecuador

                                    x

                                    —

                                    —

                                    x

                                    —

                                    —

                                    PE-BIO-122

                                    Peruu

                                    x

                                    —

                                    —

                                    x

                                    —

                                    —“.

                        7)

                        Kande „Letis S.A“ punkti 3 ridades, milles käsitletakse Belize'i, Brasiiliat, Colombiat, Costa Ricat, Dominikaani Vabariiki, Guatemalat, Hondurast, Panamat ja El Salvadori, jäetakse veerus B esitatud ristike välja.

                        8)

                        Kande „Organic Control System“ punkti 3 reas, milles käsitletakse Põhja-Makedoonia Vabariiki, jäetakse veerus E esitatud ristike välja.

                        9)

                        Kandes „Organización Internacional Agropecuaria“ muudetakse punkti 3 järgmiselt:

                                    a)

                                    koodnumbrite järjekorras lisatakse järgmine rida:

                                                „RU-BIO-110

                                                Venemaa

                                                x

                                                —

                                                —

                                                x

                                                —

                                                —“.

                                    b)

                                    Argentinat käsitleva rea veergu E lisatakse ristike.

                        10)

                        Kandes „Organska Kontrola“ asendatakse punkt 1 järgmisega:

                                    „1.

                                    Aadress: Kranjčevićeva 15, 71 000 Sarajevo, Bosnia ja Hertsegoviina“.

                        11)

                        Kandes „Quality Assurance International“ asendatakse punkt 1 järgmisega:

                                    „1.

                                    Aadress: 4370 La Jolla Village Drive, Suite 300, San Diego, CA 92122, Ameerika Ühendriigid.“


title: Komisjoni rakendusmäärus (EL) 2019/548, 2. aprill 2019, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Piemonte“ (KPN))

text:
                  5.4.2019

                  ET

                  Euroopa Liidu Teataja

                  L 96/1

         KOMISJONI RAKENDUSMÄÄRUS (EL) 2019/548,
         2. aprill 2019,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Piemonte“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Itaalia esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Piemonte“ spetsifikaadi muudatusele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Piemonte“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 435, 3.12.2018, lk 11.


title: Komisjoni rakendusmäärus (EL) 2019/550, 2. aprill 2019, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Tierra de León“ (KPN))

text:
                  5.4.2019

                  ET

                  Euroopa Liidu Teataja

                  L 96/4

         KOMISJONI RAKENDUSMÄÄRUS (EL) 2019/550,
         2. aprill 2019,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Tierra de León“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Hispaania esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Tierra de León“ spetsifikaadi muudatusele. Muudatus sisaldab ka nimetuse „Tierra de León“ muutmist nimetuseks „León“.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Tierra de León“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 439, 6.12.2018, lk 4.


title: Komisjoni rakendusmäärus (EL) 2019/551, 3. aprill 2019, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus „Graves supérieures“ (KPN)

text:
                  5.4.2019

                  ET

                  Euroopa Liidu Teataja

                  L 96/5

         KOMISJONI RAKENDUSMÄÄRUS (EL) 2019/551,
         3. aprill 2019,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus „Graves supérieures“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Prantsusmaa esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Graves supérieures“ spetsifikaadi muudatusele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtegi määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Graves supérieures“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. aprill 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 449, 13.12.2018, lk 22.